b'\n_START_ARTICLE_\nToorak (Victoria)\n_START_SECTION_\nHistorikk\n_START_PARAGRAPH_\nToorak har navnet sitt fra Toorak House som er et herskapshus i omr\xc3\xa5det. Toorak House ble i 1854 residens for den f\xc3\xb8rste guvern\xc3\xb8ren i Victoria Charles Hotham og hans etterf\xc3\xb8lgere frem til Government House i Kings Domain sto ferdig i 1876._NEWLINE_I oppgangsperioden p\xc3\xa5 1880-tallet ble det bygget flere st\xc3\xb8rre herskapshus i Toorak. Under depresjonen p\xc3\xa5 1890-tallet ble milj\xc3\xb8et i Toorak rammet og flere av familiene i omr\xc3\xa5det gikk konkurs. Likefullt forble Toorak en bydel dominert av veletablerte rike familier._NEWLINE_Etter andre verdenskrig ble en del av de store eiendommene stykket opp til leilighetsblokker og rekkehus. Det var prestisje forbundet med Tooraks postnummer, da SE 2 n\xc3\xa5 3142 og mange av de nye innbyggerne ble sett p\xc3\xa5 som sosiale klatrere og nyrike.'